**RADA ŠKOLY PRI ZŠ SEVERNÁ 21**

**V MOLDAVE NAD BODVOU**

**VÝROČNÁ SPRÁVA**

RADY ŠKOLY PRI ZŠ SEVERNÁ 21 V MOLDAVE NAD BODVOU

ZA ROK 2013

**OBSAH:**

1. Úvod
2. Činnosť Rady školy pri ZŠ Severná 21 v Moldave nad Bodvou
3. Záver

**Úvod:**

**Rada školy**(ďalej RŠ) pri ZŠ Severná 21 v Moldave nad Bodvou v zložení viď. Štatút rady školy pracuje od 11.apríla 2012.

Podmienky vzniku a právne postavenie RŠ upravuje zákon

 č. 596/2003 Zb. o štátnej správe v školstve a v školskej samospráve s pôsobnosťou na štvorročné obdobie.

**Činnosť RŠ** sa riadi Štatútom RŠ pri ZŠ Severná 21 v Moldave nad Bodvou.

**RŠ** je iniciatívnym a poradným samosprávnym orgánom, ktorý sa vyjadruje a presadzuje záujmy v jej kompetencii, záujmy žiakov, pedagogických a ostatných zamestnancov v oblasti vzdelávania a výchovy. RŠ plní kontrolnú funkciu voči riaditeľstvu ZŠ Severná 21 a vyjadruje sa k činnosti školy.

**Výročná správa** dáva priestor pre vyhodnotenie práce za rok 2013.

**Činnosť RŠ pri ZŠ Severná 21 v Moldave nad Bodvou**

**za rok 2013:**

Prvé zasadnutie RŠ v tomto roku sa uskutočnilo dňa **10. júna** **2013**.

Na tomto zasadnutí sa schválila výročná správa o činnosti RŠ za rok 2012.

V ďalšej časti pani riaditeľka oboznámila prítomných o aktivitách školy realizovaných v rámci multilaterálneho dvojročného projektu Comenius pod názvom: „Od Ikara k medziplanetárnemu cestovaniu“.

Následne informovala RŠ o činnosti školy a o dobrej spolupráci školy s ostatnými mestskými organizáciami.

Ďalšie zasadnutie RŠ sa konalo dňa **14. októbra 2013.**

Na tomto zasadnutí predniesla p. riaditeľka správu o výchovno-vzdelávacej činnosti za šk. rok 2012/2013.

Školská rada zobrala na vedomie Správu o výchovno – vzdelávacej činnosti za šk. r. 2012/2013.

P. vedúca ŠKD Mária Lukáčová predložila členom ŠR Školský vzdelávací program a výchovný program ŠKD. Tento program je platný na nasledujúce 4 roky, teda do roku 2017.

Školská rada zobrala na vedomie Školský vzdelávací program a výchovný program ŠKD.

P. riaditeľka informovala RŠ o účasti zástupcov školy na medzinárodnom stretnutí základných škôl v meste Vilnius, v hlavnom meste Litvy, v rámci multilaterálneho dvojročného projektu Comenius pod názvom: „Od Ikara k medziplanetárnemu cestovaniu“.

P. riaditeľka informovala prítomných o činnosti školy. Následne sa diskutovalo o chýbajúcich financiách, regulácii vykurovania a o potrebe výmeny okien na škole.

P. predsedkyňa sa poďakovala prítomným za účasť a pozvala ich na oslavu pri príležitosti 25. výročia vzniku školy, ktorá sa uskutočnila 28. októbra 2013 o 14,30 hod. v školskej jedálni ZŠ.

Zo všetkých zasadnutí bola vyhotovená zápisnica. Na všetkých zasadnutiach RŠ bola prítomná riaditeľka školy, ktorá RŠ predkladala správy a informácie podľa požiadaviek RŠ.

Predsedníčka RŠ sa poďakovala členom za doterajšiu prácu a zaželala veľa tvorivých nápadov na zlepšenie chodu školy.

**ZÁVER:**

Táto výročná správa je dostupná všetkým členom RŠ, pedagogickým i nepedagogickým pracovníkom, ktorí si ju môžu vyžiadať u predsedníčky RŠ a zároveň je umiestnená v zborovni ZŠ Severná 21 a zverejnená na webovej stránke školy : http://www.zs2moldava.edupage.org.

**RŠ pri ZŠ Severná 21**:

Predseda: Mgr. Sylvia Strámová

Podpredseda: doc. Ing. Ľuboš Ovseník, PhD.

**Kontakt:**

ZŠ Severná 21

Moldava nad Bodvou

045 01

**Tel.:**055/4603109

**Fax:**055/4898099

**e-mail:**zsmoldava@szm.sk